Държавен вестник, бр. 95, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  95
(4) Всички положителни или отрицателни 
лихви, начислени по индивидуална банкова 
сметка, остават в същата индивидуална бан­
кова сметка и се начисляват на съответния 
член на CFM.
(5) Всяка лихва, начислена по Инвести­
ционния инструмент на CFM, ще се разпределя 
между членовете на CFM пропорционално на 
техния принос в Инвестиционния инструмент.
Раздел 20 – Отчетност
(1) ЕАО ще предостави по искане на член 
на CFM извлечение за нетната му позиция в 
съответната индивидуална банкова сметка.
(2) ЕАО ще изготвя годишните сметки, 
които ще бъдат подписвани от главния изпъл­
нителен директор на ЕАО, ще бъдат одитирани 
от Одиторската колегия на ЕАО и внесени 
за одобрение в Борда за управление съгласно 
решението на Съвета за създаване на ЕАО и 
финансовите правила на ЕАО. Тези годишни 
сметки ще осигурят пълна проследимост на 
всички финансови трансакции, осъществени 
по индивидуалните банкови сметки.
(3) След прекратяването на това Програмно 
споразумение ЕАО ще изготви окончателен 
финансов отчет след завършването на одита 
на последния годишен отчет от Одиторската 
колегия, като посочи приходите и разходите 
за цялата продължителност на Програма CFM 
и крайния баланс по индивидуалните банкови 
сметки. Окончателният финансов отчет се 
внася за одобрение в Борда за управление.
Раздел 21 – Одит
(1) На Одиторската колегия на ЕАО се 
възлага съгласно член 43 от финансовите 
правила на ЕАО одитът на действията, пред­
приети съгласно тази част.
(2) Националните органи за одит на член 
на CFM могат, при поискване, за собствена 
сметка и без да накърняват правата на дру­
гите членове на CFM или отговорностите 
на Одитната колегия на ЕАО, да получат 
информация и проверят всяка документация, 
включително на място в ЕАО, която намерят 
за необходима за провеждане на одит на съ­
ответния национален дял или за отчет пред 
парламента или правителството.
Раздел 22 – Предявяване на искове и за­
дължения
(1) Членовете – спонсори на CFM, са обвър­
зани от условията на задълженията по техните 
възстановяеми авансови плащания, с които 
са се ангажирали по силата на споразумение, 
сключено съгласно посочения в Анекса към 
това Програмно споразумение образец.
(2) Членовете – бенефициенти на CFM, 
са обвързани от условията на задълженията 
по техните разсрочени плащания, с които са 
се ангажирали по силата на споразумение, 
сключено съгласно посочения в Анекса към 
това Програмно споразумение образец.
(3) На членовете на CFM е известно, че 
капацитетът на Програма CFM да отпуска въз­
становяеми авансови плащания в изпълнение 
на дадено споразумение е в строга зависимост 
от изпълнението от членовете – бенефициенти 
на CFM, на задълженията им по разсроче­
ните плащания по силата на съответното 
споразумение.
(4) С настоящото Програмно споразумение 
членовете на CFM изрично се отказват от 
всички права да предявяват искане за изпла­
щане на възстановяеми авансови плащания 
или разсрочени плащания към ЕАО.
(5) ЕАО няма да носи отговорност, ако 
някой член на CFM не изпълнява ангажи­
ментите си по Програма CFM. Освен това 
с настоящото Програмно споразумение чле­
новете на CFM се съгласяват да предпазват 
ЕАО от всякакви претенции или отговорност 
за каквито и да било понесени загуби или 
вреди, възникнали поради или свързани по 
какъвто и да било начин с нейните задачи 
като мениджър съгласно разпоредбите на 
това Програмно споразумение, освен ако 
тези загуби или щети се дължат на умишлено 
увреждане или груба небрежност.
(6) Правилата за управление на ЕАО не се 
засягат от разпоредбите на това Програмно 
споразумение.
Раздел 23 – Консултативен панел
(1) За целите на настоящата част и при 
условията, посочени в раздел 15, член – спон­
сор на CFM, може да поиска прилагането на 
разпоредбите на този раздел за потвърждаване 
на своя иск за вземания и за определяне на 
крайния срок за извършване на окончателното 
им плащане.
(2) В случай на искане от страна на 
член – спонсор на CFM, Бордът за управление 
назначава Консултативен панел.
(3) Този Консултативен панел се състои от 
трима експерти на членове на CFM, предло­
жени от Борда за управление и одобрени от 
члена – спонсор на CFM, и члена – бенефи­
циент на CFM, и се формализира в решение 
на Борда за управление.
(4) Консултативният панел разглежда иска 
на члена – спонсор на CFM, както и искането 
му относно крайния срок за плащане; също 
така той разглежда свързаните с въпроса и 
представени мнения на члена – бенефициент 
на CFM. Консултативният панел изгражда 
своето становище основно върху приложимото 
право на Европейския съюз.
(5) Бордът за управление потвърждава 
иска и определя крайния срок за плащане въз 
основа на становището на Консултативния